**Причање о стварним догађајима**

**уз коришћење описивања, дијалога, приповедања**

Подсетимо се шта су описивање, дијалог и приповедање.

**Описивање** је опис изгледа јунака, простора или природе. Описивањем се граде слике које су пуне детаља. То су портрети (описи ликова), пејзажи (описи природе), описи ентеријера (унутрашњег простора) и екстеријера (спољашњег простора).

**Дијалог** је разговор између две или више особа. То је облик казивања у коме се неки проблем расправља у разговору између два или више ликова.

**Приповедање** је казивање неког догађаја, а може бити:

* приповедање у првом лицу – када о догађају говори учесник истог;
* приповедање у трећем лицу – када је приповедач објективни посматрач догађаја у коме не учествује;
* хронолошко приповедање – када се о догађајима говори редом како су се дешавали;
* ретроспективно приповедање (ретроспекција) – када се о догађајима говори обрнутим редоследом, од садашњости ка прошлости.

Присетите се неког догађаја из свог непосредног окружења, па испричајте (напишите) нешто о њему, користећи све три наведена облика (форме) приповедања:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Учешће у разговору у коме се заступају супротни ставови и убеђења кроз избор аргумената**

Комуникација је, као што знате, важна вештина. Истовремено, она представља и део успешнх и складних међуљудских односа, али и извор неспоразума. Умеће комуникације одржава се на готово све сегменте наших живота: односе у породици, на радном месту, међу пријатељима...

Од чега, у ствари, зависи, комуникација? Можемо рећи да највише зависи од особе која шаље поруку, од карактеристика (особина) саме поруке, канала којим се порука преноси и особа које поруку примају. Дакле, није важно само ШТА некоме саопштавамо, него и КАКО то чинимо.

Већ сте упознати с тим да комуникација може бити вербална и невербална.

Да бисмо веровали у оно што нам нека особа саопштава, и вербална и невербална комуникација морају бити усклађене. Наиме, покетни тела, гестови које користимо, мимика и изрази лица, контакт очима, поглед, просторни однос при комуникација, једнако су важни као и оно шта се говори односно изражава речима. Невербална комуникација можда је и битнија јер смо свесни да је мањи утицај свесне контроле над говором тела, него над оним што је изречено. Невербална комуникација омогућава да поредимо оно што је изречено и како смо ми то доживели, употпуњава информацију коју носи порука, дефинише њену истинитост и стварни садржај.

Када је у питању вербална комуникација, пажња је усмерена на говор, боју гласа, интонацију, на то да ли особа наглашава поједине речи и које, да ли прави паузе током излагања...

Ако су вербална и невербална комуникација у нескладу, онда с правом сумњамо у оно што нама неко саопштава.

Често се дешава да, уместо да слушамо саговорника, ми „читамо“ његове мисли и размишљамо шта саговорник хоће, шта мисли и осећа, нестрпљиви смо, прекидамо га, желимо да ми говоримо, стално просуђујемо, оцењујемо, имамо већ унапред чврсте ставове и мишљење о теми разговора или о особи...

Квалитет комуникације зависи како од нашег комуникативног стила тако и од тога колико имамо развијене вештине активног слушања.

**Понашање приликом изношења својих ставова уз поштовање и уважавање туђег мишљења**

Шта је активно слушање?

Активним слушањем примамо корисне информације, избегавамо неспоразуме и конфликте, показујемо да нам је стало до саговорника, помажемо особама са којима комуницирамо да јасније сагледају проблем, и, напослетку, изграђујемо однос поверења. Вештина слушања подразумева много више од способности да чујемо поруку. Она обухвата разумевања поруке, ситуације и друге особе. Активним слушањем избегавамо препреке у комуникацији и поштујемо туђа мишљења, ставове и осећања – другим речима, поштујемо личност особе коју слушамо. Активно слушање је кључни елемент успешне комуникације. Оно представља уживљавање у оно о чему особа коју слушамо говори, као и разумевање садржаја који је изговорен.

Принципи активног слушања:

- охрабривање саговорника

- постављање питања саговорнику

- преформулисање поруке (својим речима испричати оно што је саговорник рекао)

- рефлектовање (наше мишљење о томе како се саговорник осећа)

- сажимање или резимирање (понављање главне теме и осећања које је говорник показао или изговорио)

- потврђивање и вредновање става саговорника.

Правила активног слушања:

- Не прекидајте другог док говори!

- Не нудите савете!

- Не просуђујте, не расправљајте о исправности и не намећите своје властито мишљење!

Изрази који доприносе бољој комуникацији:

- Хвала.

- Молим Вас.

- Браво!

- Могу ли Вам помоћи?

- То је стварно лепо!

- Опростите!

- Причајте ми о томе...

- Пробајмо то заједно...

- Стало ми је до Вашег мишљења!

**Излагање о некој теми уз јасно изношење личног става**

**и залагање за своје гледиште,**

**уз уважавање туђег мишљења**

Ову вежбу реализоваћемо након нормализације тренутне ситуације када се будемо видели у учионици, или ћемо, пак, ако ванредно стање потраје, покушати пронаћи начин да се видимо у неком облику виртуелне учионице.

**Бранко Ћопић: *Башта сљезове боје* – анализа одломка**

Бранко Ћопић рођен је 1915. године у селу Хашани у Босанској Крајини. Завршио је учитељску школу, а у Београду је студирао на Филозофском факултету. Писао је песме, приповетке, романе и драме. Цело његово књижевно дело прожето је завичајним или аутобиографским елементима. Писао је и за децу и за одрасле. Године 1984. године извршио је самоубиство у Београду, скочивши с моста.

Познати су му романи: ***Пролом, Глуви барут, Осма офанзива*** и ***Орлови рано лете***, као и збирке приповедака ***Башта сљезове боје*** и ***Доживљаји Николетине Бурсаћа***.

***Башта сљезове боје*** је збирка кратких приповедака.

Ово дело Ћопић је посветио Зији Диздаревићу, свом пријатељу из детињства, који је убијен, за време Другог светског рата, у логору Јасеновац. Ћопићево „Писмо Зији“ веома је битан део ове књиге пошто из њега сазнајемо какво је душевно стање писца у време у које ова збирка настаје (Ћопић утеху проналази у успоменама из детињства).

Збирка је подељена у две целине:

* *Јутра плавог сљеза*
* *Дани црвеног сљеза*

У првој целини писац описује своје детињство и људе који су га обележили. Уз лик дечака Баје (Бранка), истиче се и лик деда Раде.

Друга целина садржи приповетке са ратном тематиком.

Целу збирку приповедака можете прочитати на линку:

<https://vdocuments.site/branko-copic-basta-sljezove-boje>

За полазнике, којима је проблем да читају текст писан ћирилицом, доступан је и линк на коме је текст написан латиницом:

<http://www.spiritofbosnia.org/bs/volume-5-no-2-2010-april/a-garden-the-color-of-mallow/>

Ваш је задатак да прочитате приповетку *Башта сљезове боје*.

Након читања приповетке, одговорите на постављена питања:

1.По чему је деда Раде био изузетак од осталих људи?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.Колико боја је деда Раде разликовао?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.Које боје је био слез у њиховој баштици?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4.Око чега се деда Раде препирао са својим рођаом Савом Дајмановићем?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5.Због чега је Баја (Бранко) запао у неприлику у првом разреду основне школе?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6.Како се разрешила ситуација када је деда Раде отишао у школу да зааштити унука?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Монолог и дијалог**

Већ смо говорили о облицима (формама) приповедања.


|  |  |
| --- | --- |
| **Облици (форме) приповедања** | |
| **приповедање (нарација)** | приповедање у првом лицу |
| приповедање у трећем лицу |
| хронолошко приповедање |
| ретроспективно приповедање (ретроспекција) |
| **описивање (дескрипција)** | ентеријер |
| екстеријер |
| портрет |
| пејзаж |
| **монолог** | унутрашњи монолог |
| **дијалог** |  |

**Монолог је говор једног лица, а дијалог је разговор између две или више особа.** Монолог је она врста говора личности у књижевном делу када се једна личност не обраћа другој личности већ самоме себи. Дијалог је најраспрострањенији облик од свих казивања. Кроз дијалог се остварују сва збивања у књижевном делу, односи међу ликовима, ставови и погледи. У дијалогу настојимо да убедимо друге бољим аргументима, али морамо бити отворено и да сами будемо увеђени аргументима других. Да бисмо водили дијалог, морамо да научимо да слушамо једни друге. Волтер, славни филозоф, рекао је: „Иако се не слажем са вама, трудићу се свим силама да се ваше мишљење може чути.“ За дијалог је битно да вам речи буду благе, а докази јаки. Дијалогом се подстиче мишљење, али је дијалог и начин да се подели одговорност.

Одсуство дијалога је знак да је јунак затворен у себе и неспреман за комуникацију – јунак се затвара у себе и настоји да кроз монолог разреши конфликте са собом и средином која га окружује.

Примери монолога и дијалога узети су из комедије *Сумњиво лице* Бравислава Нушића.

Монолог:



Дијалог:

